Iva, dan li qed taraw fir-ritratt hu David Beckham, li l-arti tat-tattwaġġ fuq ġismu ġmielha qed timlielu laħmu. Dan l-aħħar żied tattwaġġ ieħor... bin-numru '99', biex ifakkar waħda mill-aktar snin ta' ferħ f'ħajtu. U hu mistenni li jżid numru ta' tattwaġġi żgħar oħra fuq ġismu, li ġa hu miksi sew. Kif għedna, l-aħħar tattwaġġ – in-numru 99 – sar fuq sebgħu ż-żgħir ta' idu. Sar biex ifakkar is-sena li fiha żżewweġ lil martu Victoria. Fuq Instagram , il- footballer irtirat qal li dan in-numru jfakkru fis-sena taż-żwieġ, li jqisha bħala waħda meraviljuża. Xi ġimgħat qabel, naqqax il-kliem Pretty Lady fuq isem bintu Harper, li kien fuq għonqu, u dan għamlu biex ifakkar ir-raba' sena mit-twelid tagħha. Waqt li Beckham għandu aktar minn 40 tattwaġġ, l-aktar viżibbli huma dawk li fihom l-aktar tifsir... 1. 99 – Is-sena li fiha żżewweġ lil martu Victoria. 4. Salib bil-ġwienaħ. 5. Pretty Lady – Għal bintu, Harper. 6. Harper – L-isem tal-unika bint. 7. Ġesù mgħolli mill-Kerubini. 8. L-istilla ta' David. 9. Grandad – b'tifkira għal nannuh Joe. 12. Sħab. 13. Ir-raġel imdejjaq – b'tifkira ta' nannuh mejjet Joe West. 14. Victoria bl-Ebrajk. L-ewwel darba li David mar għal-labar tat-tattwaġġi kien fl-1999, meta twelidlu l-ewwel iben, Brooklyn. Aktarx li tħajjar minn Jimmy Gulzar, dak li kien ir-raġel ta' Mel B ta' Spice Girls , u ried isem ibnu miktub bi stil Gotiku klassiku. Minkejja li issa, David, missier ta' erbat itfal, daħal fl-erbgħin sena, ma jixtieqx jieqaf milli jagħmel aktar disinji, li jiswew kemxa ġmielhom. Barra minn dan jgħid li ma jiddispjaċih xejn li ġismu hu mpitter b'dan il-mod, għax għalih, kollha għandhom xi tifsira speċjali.
Tattwaġġi b'tifkira